User talk:Rakesh.Verma77

जातिवाद और छुआछूत
भारत एकता में अनेकता वाला देश है। यहाँ सभी धर्म के लोग मिल-जुलकर रहते हैं। लेकिन जो बात पूरे भारत में जो बात समान है वो हिन्दू धर्म का जातिवाद और छुआछूत। कहने को तो छुआछूत खत्म हो गई है। लेकिन ये कोरी बकवास है। भारत में आजादी के 75 साल बाद भी वो ही बात है। लोगों में ऊंच नीच की वो ही भावना है। अपने ही समान दिखने वाले लोगों को लोग अपने से नीचा समझते हैं। ये चीज सदियों से चलती आ रहीं हैं। लेकिन अभी तक इसका कोई अंत नहीं हुआ है। और ना ही इसका अंत दिख रहा हैं। हाल ही में उत्तराखंड के चंपावत जिले के सुखीढांग इन्टर कॉलेज नाम के सरकारी स्कूल में एक वाक़या हुआ। जहाँ सरकारी स्कूल में मिड डे मील में खाना बनाने वाली दलित औरत सुनीता देवी के हाथों का बना खाना खाने से सवर्ण बच्चों ने मना कर दिया। स्कूल प्रशासन ने तत्परता दिखाते हुए सुनीता देवी को नौकरी से हटाकर एक सवर्ण औरत को खाना बनाने के लिए रख लिया। BBC की रिपोर्ट के अनुसार पीटीए अध्यक्ष नरेंद्र जोशी ने बताया कि पहले मीटिंग में पुष्पा भट्ट नाम की औरत को इस पद के लिए नामित किया गया था। लेकिन प्रधानाचार्या ने अपनी मनमर्जी से सुनीता देवी को नौकरी पर रख लिया। बीडीसी सदस्य दीपा जोशी ने बताया कि सवर्ण बच्चों को जबरदस्ती खाना खिलाया जा रहा है। जवाब में दलित बच्चों ने भी किसी सवर्ण के हाथों का बना खाना खाने से मना कर दिया। इस बार ये बात छुआछूत की नहीं थी। ये बात थी आत्मसम्मान की! और मामले ने तूल पकड़ लिया। मामले की गंभीरता को देखते हुए शिक्षा विभाग ने खंड शिक्षा अधिकारी को जांच के आदेश दिए। साथ ही उत्तराखंड के मुख्यमंत्री पुष्कर सिंह धामि ने उच्च अधिकारियों को मामले की जांच करने के आदेश दिए। मामला गरमा गया जिसके विरोध में उत्तराखंड के पूर्व मुख्यमंत्री हरीश रावत ने इसके विरोध में उपवास रखा। कॉंग्रेस कार्यकर्ताओं ने प्रदर्शन किया। भीम आर्मी चीफ चन्द्रशेखर ने मुख्यमंत्री आवास को घेरने की बात कही। साथ ही दिल्ली सरकार में कैबिनेट मंत्री राजेंद्र पाल गौतम ने सुनीता देवी को दिल्ली के सरकारी स्कूल में नौकरी देने की बात कही। बाद में प्रशासन ने मामले में गंभीरता से संज्ञान लेकर मामले को शांत कराया। और दोनों पक्षों को समझाकर सुनीता देवी को वापस नौकरी पर रखा गया। सुनीता देवी ने नरेंद्र जोशी और दीपा जोशी समेत कई लोगों पर SC/ST ऐक्ट के तहत जातिसूचक गालियां देने का आरोप लगाकर मामला दर्ज कराया। दी प्रिंट के एडिटर प्रो. दिलीप मंडल ने सुनीता के इस विरोध को ऐतिहासिक क्रांति बताया साथ ही सुनीता देवी की तुलना रोजा पार्क्स से की। जो अश्वेत सिविल राइट्स कार्यकर्ता थी। रोजा पार्क्स(1913-2005) 1 दिसम्बर, 1955 के दिन अमेरिका के अलबामा के मेंटगोमरी शहर की बस में सवार होकर उस सीट पर बैठ गयी जो श्वेत लोगों के लिए रिजर्व थी। ये उस समय का अमेरिका है जब वहां पर रंगभेद चरम पर था। इस कृत्य के लिए रोजा पार्क्स को गिरफ्तार कर लिया गया। इस गिरफ्तारी के ख़िलाफ़ अश्वेतो और मानवाधिकार समर्थक श्वेत लोगों में भारी आक्रोश पैदा हुआ। और बसों का 381 दिनों तक बहिष्कार हुआ। और अश्वेतो को बसों में बैठने का अधिकार मिला। रोजा पार्क्स को अमेरिकी कॉंग्रेस ने सम्मानित किया। और उन्हें अमेरिका के आधुनिक नागरिक आंदोलन की माँ कहा गया। रोजा पार्क्स की वजह से अमेरीका में श्वेतो और अश्वेतो के साथ ना बैठने की प्रथा खत्म हो गई। क्या भारत में सुनीता देवी के इस विरोध से भारत में ये छुआछूत खत्म हो जायेगी? या फिर ये ऐसे चलती रहेगी। भारत में छुआछूत की घटनाएँ आम है। दलितों को खाना छूने, पानी छूने पर मार दिया जाता है। क्या सुनीता देवी छुआछूत के ख़िलाफ़ एक बड़ा पद चिन्ह साबित होगी। Rakesh.Verma77 (talk) 05:27, 2 January 2022 (UTC)

Sulli Deals और Bully Bai App
हाल ही में सोशल मीडिया पर #BulliBaiApp और #SulliDeals जैसे hastag ट्रेंड करने लगे। इसमें कई मुस्लिम महिलाएं शिकायत कर रहीं थीं कि जुलाई 2021 में sulli deals नाम के app पर उनकी तस्वीरें डाली गई है। जिनमें महिलाओं को नीलाम किया जा रहा है। महिलाओं ने दिल्ली पुलिस में शिकायत की लेकिन कोई कार्रवाई नहीं हुई। जब शिवसेना सांसद प्रियंका चतुर्वेदी ने सरकार से सवाल पूछा तो केंद्रीय सूचना प्रौद्योगिकी मंत्री अश्विनी वैष्णव ने बताया कि sulli deals app को पर प्रतिबंध लगा दिया गया है और दोषियों के खिलाफ कार्रवाई की जा रही हैं। और मामला वही दब गया है। लेकिन 1 जनवरी 2022 को Bully Bai नाम के app पर 100 मुस्लिम महिलाओं की सूची आयी। जिसमें उन मुस्लिम महिलाओं के नाम की बोली लगायी गयी जो सोशल मीडिया पर बड़ा नाम रखती है या जो सरकारों के ख़िलाफ़ खुलकर बोलती है। इस सूची में इस्मत आरा, आर जे सायमा जैसी मुस्लिम महिला पत्रकारों के नाम आये। और इन्होंने दिल्ली पुलिस को शिकायत की लेकिन फिर से कोई कार्रवाई नहीं हुई। जब सोशल मीडिया पर हंगामा मचा, विपक्ष सरकार पर लगातार आरोप लगा रहा था। तब शिवसेना सांसद प्रियंका चतुर्वेदी ने महाराष्ट्र के DGP को इसकी शिकायत की। मुंबई पुलिस ने मात्र दो दिन में दोषियों को गिरफ्तार कर लिया। जिनमें से एक इंजीनियरिंग के 21 वर्षीय छात्र विशाल कुमार झा को बैंगलोर से गिरफ्तार किया गया। दूसरा दोषी एक 18 वर्ष की लड़की श्वेता सिंह को उत्तराखंड से गिरफ्तार किया गया। और उन्हें कोर्ट में पेश किया गया। पत्रकार नरेंद्र नाथ मिश्रा ने बताया कि "विशाल कुमार झा मूल रूप से बिहार का है जो दो साल पहले गुरुग्राम में रहता था। तब उसने दी वायर की पत्रकार रोहिणी सिंह समेत कई महिलाओं को टारगेट किया था लेकिन तब मामला नहीं बढ़ने के कारण बच गया था।" अब सवाल ये है कि कौन है वो लोग जो किसी विशेष समुदाय के प्रति इतनी नफरत पाले बैठे हैं? जो महिलाओं को बदनाम करने में लगे हुए। आखिर क्युं सरकार ने समय पर कार्रवाई नहीं की? आखिर इतनी कम उम्र के युवाओ का इस मामले में नाम आया है? Rakesh.Verma77 (talk) 18:34, 4 January 2022 (UTC)

बढ़ती धार्मिक असहिष्णुता
दुनिया में अलग-अलग धर्मों के करोड़ों लोग रहते हैं। दुनिया में 4300 से भी ज्यादा धर्म है। हर धर्म के आदर्श अलग है। अपने ईश्वर को याद करने सब के तौर- तरीके अलग-थलग है। लेकिन सभी धर्मों की एक सम्मान विचारधारा है, जिओ और जीने दो! अपने धर्म की पूजा करो लेकिन दूसरों के धर्म का भी सम्मान करो। सिख धर्म सबसे ज्यादा इंसानियत पसंद धर्म माना जाता है। लेकिन पिछले दिनों हुई कुछ घटनाओं ने सिख धर्म की इंसानियत पसंद विचारधाराओं को कलंकित किया है। किसान आंदोलन के दौरान सिंघु बॉर्डर पर निहंग सिखों के एक समूह ने लखबीर सिंह नाम के एक युवक गुरुग्रंथ साहिब की बेअदबी करने के आरोप में बड़ी बेरहमी से हत्या कर दी गई। और अमृतसर के स्वर्ण मंदिर में कुछ दिनों पहले एक युवक ने कृपाण को हाथ में ले लिया। जिससे गुस्साई भीड़ ने युवक को पीट-पीट कर मार दिया। ये सब घटनाएँ साबित करती है कि किस कदर इंसान धर्म के नशे में अंधे होकर इंसानियत भूल रहे हैं।

एक ऐसी ही घटना पाकिस्तान के सियालकोट में हुई जहां पर एक युवक को ईशनिंदा के आरोप में भीड़ ने जला दिया। जिससे पाकिस्तान सरकार की पूरी दुनिया में थू-थू हुई। पाकिस्तान की ही एक अभिनेत्री ने लिखा कि मैं इस घटना से बहुत दुखी और शर्मिंदा हूँ। साथ ही पाकिस्तान के प्रधानमंत्री ने आश्वासन दिया कि दोषियों पर जल्द ही कार्रवाई की जाएगी। क्या मात्र कानूनी कार्रवाई से ऐसी घटनाएँ संसार में खत्म हो जायेगी।

ऐसी ही एक अन्य घटना भारत के हरिद्वार में जहां पर धर्म संसद में अल्पसंख्यक वर्ग के लोगों के प्रति नफरती भाषणबाजी की गई। इस कार्रवाई करते हुए कई लोगों की गिरफ्तारी हुई। इसके IIM के 183 छात्रों और फैकल्टी मेंबर्स ने प्रधानमंत्री मोदी को पत्र लिखा और कहा कि ऐसी घटनाओं आपकी चुपी सामाजिक तनाव बढ़ाती हैं। क्या इंसानियत के लिए ऐसी धार्मिक कट्टरता सही है? धर्म इंसानों के लिए बना है इंसान धर्म के लिए? Rakesh.Verma77 (talk) 13:17, 29 January 2022 (UTC)